ผู้โดยสารสายสีน้ำเงินปลื้มมาก บีอีเอ็มมีน้ำใจยืดเวลาขึ้นราคา
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) เห็นชอบร่างข้อบังคับการรถไฟฟ้าขนส่งมวลชนแห่งประเทศไทยตามที่กระทรวงคมนาคมเสนอ ว่าด้วยการกำหนดอัตราค่าโดยสารฯ สายเฉลิมรัชมงคล (สายสีน้ำเงิน) สายฉลองรัชธรรม และอัตราค่าโดยสารร่วม รวม 3 ฉบับ โดยค่าโดยสารใหม่จะเริ่มต้นที่ 17 บาท สูงสุด 42 บาท โดยสถานีที่ 1 4 7 และ 10 จะมีอัตราค่าโดยสารเพิ่มขึ้นจากปัจจุบัน 1 บาท และจะมีผลบังคับใช้ 24 เดือน ตั้งแต่วันที่ 1 ม.ค.2564 ถึงวันที่ 2 ก.ค.2565 จากเดิมมีอัตราเริ่มต้นที่ 16 บาท สูงสุด 42 บาท เนื่องจากครบกำหนดตามสัญญาสัมปทานโครงการรถไฟฟ้าสายสีน้ำเงิน ที่ได้กำหนดให้มีการปรับอัตราค่าโดยสารทุกๆ 24 เดือน ในวันที่ 2 ก.ค.2563 นี้ โดยราคาดังกล่าวคำนวณบนพื้นฐานของการเปลี่ยนแปลงของดัชนีราคาผู้บริโภค ซึ่งได้รับแจ้งจากกองดัชนีเศรษฐกิจการค้า สำนักนโยบายและยุทธศาสตร์การค้า กระทรวงพาณิชย์ทั้งนี้ บริษัท ทางด่วนและรถไฟฟ้ากรุงเทพ จำกัด (มหาชน) หรือบีอีเอ็ม ได้แจ้งว่า เพื่อเป็นการเยียวยาและแบ่งเบาภาระประชาชนในช่วงสถานการณ์วิกฤติจากการแพร่ระบาดของเชื้อไวรัสโควิด-19 จึงยินดีสนับสนุนนโยบายของรัฐบาลโดยจะคงอัตราค่าโดยสารไว้เท่ากับอัตราเดิม จนถึงวันที่ 31 ธ.ค.2563 และจะใช้ค่าโดยสารใหม่ตั้งแต่วันที่ 1 ม.ค 2564 เดิมที่ต้องเริ่มตั้งแต่วันที่ 3 ก.ค.2563ในการคงอัตราค่าโดยสารตลอดระยะเวลาดังกล่าว เป็นการสนับสนุนของบริษัทฯที่จะดำเนินการในรูปแบบโปรโมชันแก่ผู้โดยสาร โดยไม่ต้องให้รัฐบาลชดเชยแต่ประการใด ส่วนโครงการรถไฟฟ้ามหานคร สายฉลองรัชธรรม (สายสีม่วง) ไม่มีการปรับอัตราค่าโดยสาร.
ที่ประชุมคณะรัฐมนตรี (ครม.) เห็นชอบร่างข้อบังคับการรถไฟฟ้าขนส่งมวลชนแห่งประเทศไทยตามที่กระทรวงคมนาคมเสนอ ว่าด้วยการกำหนดอัตราค่าโดยสารฯ สายเฉลิมรัชมงคล (สายสีน้ำเงิน) สายฉลองรัชธรรม
ค่าโดยสารรถไฟฟ้า,ขึ้นราคาค่าโดยสาร,ปรับราคาค่าโดยสารสายสีน้ำเงิน,รถไฟฟ้าสายสีน้ำเงิน,รถไฟฟ้าสายสีน้ําเงิน ราคา,BEM,ข่าววันนี้